
THESIS 


AN  MORTIS  CERTA  SIGNA  ? 

Vita  non  est,  ut  saepius  dixerunt,  physicas  inter  et  organicas 
leges  certamen;  quarum  contrii  omnium  idoneus  consensus  vi- 
venlium  regit  existentiam. 

Non  morti  cedunt  physicae  leges,  quippe  tribus  in  rerum  na- 
turae generibus,  perpetua  earum  fixitas  et  vere  miranda  concin- 
nitas apparent.  — Organicae  vero  solae  leges  morti  quasi  obno- 
xiae sunt,  quum  multis  subjiciantur  mutationibus,  perque 
innumerabiles  casus  earum  fieri  possit  cessatio. — De  organicis 
tantummodo  legibus  disserendum , praetermisso  omni  immate- 
riali principio. 

Quibus  elementis  vita  organica?  Quibus  mors  constat? 

E certa  quadam  materiei  specie  seu  forma  omnis  organicarum 
legum  vis  diducitur,  et  ille  materiei  modus,  qui  dicitur  organi- 
satio  , ex  pluribus  una  conjunctis  organis  efficitur  : vitam  orga- 
nicam scilicet  constituit  mirabile  illud  organorum  artificium;  nec 
complexum  hunc  organorum  inter  se  concordantium  motum 
nemo  negaverit : complexa  igitur  et  ipsa  istius  artificii  cessatio 
(scilicet  mors) 

Nequaquam  simplex  et  quasi  unius  momenti  res  est  Mors , ut 
plures  dictitarunt  : etenim  quinn  complexa  sint  vitae  organicae 
phcenomena  suaque  natura  ignota  ita,  de  morte  rem  se  habere 
haud  immerito  dicendum. 

Ad  propositum  objectum  inde  si  redeamus  , ex  his  quae  supra 
exposuimus,  surget  deducta  certe  solutio  de  ea  quae  agitur 
questione  : an  certa  mortis  signa  ? Non  esse  mortis  certa  signa 
dicemus,  quando  quid  sit  mors  reipsa  maneat  incertum,  quan- 
doque complexa  mors  praebeat  phaenomena  quorum  alia  mor- 
tem, alia  simul  vitam  denuntiant;  inde  demonstrare  conabi- 
mur, remotos  tantummodo  mortis  effectus  signari  posse  : nam 
in  morte  proxima,  vel  partes  quaedam,  corpore  vivo,  morte  affi- 
ciuntur, vel  corpus  metipsum,  quibusdam  partibus  adhuc  vi- 
ventibus, reviviscendi  orbatur  facultate ; .verbi  gratia,  tum  gan- 
grena vivum  corpus  partim  aggreditur  simul  et  in  defuncto  vitales 
multae  peraguntur  functiones.  ( Adelon  , Physiologia,  vol.  4> 
pag.  58a ). 

Non  ea  est  autem  vulgaris  de  morte  definitio  : absque  proba- 
tione positiva,  vita  orbatum  existimant  corpus  in  quo  centrales 
exstinctae  praecipuae  functiones  , quanquam  possit  quaedam  vita- 
lia offerre  phoenomena,  quoniam  hanc  experientia  confirmat  sae- 
pius incertam  praevisionem.  Tandem  vero  objectum  propositum 
aggrediemur , conabimurque  demonstrare  non  certa  exislere 
mortis  signa  quum  jam  centralibus  interruptis  functionibus,  ad  vi- 
tam reditus  fieri  nequeat ; ea  autem  signa  tantummodo  se  pro- 
dere, quum  jam  in  plerisque  organis  fugata  organisatio  totam 
destructionem  probat  consecuturam. 


5 


Ventatis  ad  inquisitionem  varia  functionum  organa  per  vices 
secundum  phjsiologicam  divisionem  consectabimur  ; stude- 
bimus statui  singulorum  post  mortem,  et  similibus  morborum 
effectibus,  indicabimus  et  experimenta  qum  ad  vitee  vel  mortis 
haud. dubiam  fieri  possunt  affirmationem. 

FUNCTIONES  KELATIONIS. 

Relationis  functiones  ante  alias  semper  cessant ; quia  cerebrali 
ab  actione  eorum  pendet  exercitatio  ; ideoque  fere  illarum  organa 
duntaxat  considerabimus. 

De  Visu. 

Mucus  oculorum  superficiem  lubricans,  non  renovatus,  in  con- 
cretionem vertitur  membranosam  et  pallidam  in  qua  haerent  cor- 
puscula setherea,  pupilla  saepissime  offert  dilatationem,  inter 
cilia  levissima  pulvisinhaeret;oculus  modo  deprimitur  et  aliquando 
ad  primum  statum  redit  sanguinis  affluxu  in  superioribus  parti- 
bus. Sed  in  pluribus  morbis  sive  acutis  sive  chronicis  eadem 
existunt  signa,  insuper  in  aegrotantibus  saepissime  luminis  ful- 
gor nullam  affert  sensationem,  nec  iridis  contractionem  : ergo 
ex  visus  organis  nulla  certa  mortis  signa. 

De  Auditu. 

Auditus  cessatio  nullius  est  pretii , quoniam  pluribus  existit 
in  morbis,  et  quoniam  praeterea  solummodo  mendax  esse  potest. 

einn  hystericae  mulieres  auditu  monitae  fuerint  de  funereis  appa- 
ratibus , nulloque  motu  horrorem  potuerint  exprimere. 

De  Gustu  et  Olfactione. 

Gustus  et  olfaclionis  organa  nulla  offerunt  signa  quae  pluribus 
morbis  haud  pertineant,  quamvis  in  animato  corpore  nullam 
saepissime  sensationem  reddant  ex  fortioribus  incitamentis. 

De  Facie. 

In  labiis  sive  retractis  sive  labentibus  nulla  signa  certa,  nec 
in  istis  quae  ab  auctore  dicuntur  hippocratica  , scilicet  oculo- 
rum excavatio,  depressa  tempora,  aures  frigidae  et  rugatas,  nasus 
acutus  , cutis  in  fronte  plicata,  color  lividus,  et  refrigeratio ; 
eadem  signa  mortem  et  annuntiant  et  prosequuntur ; ergoad  mor- 
tem privaiim  haud  pertinent.  Praeterea  contendemus  faciem,  etsi 
quacumque  expressione  careat,  aut  tantum  deformata  videa- 
tur, nullum  afferre  reipsa  mortis  signum,  quoniam  in  aegrotanti- 
bus quibusdam,  cerebrali  actione  sublata  Jidem./reperiunlur 
effectus. 

De  Cute. 

Cutis  post  mortem  est  pallida  vel  livida;  aliquoties  tamen  ro- 
seum servat  colorem  sicut  in  vivente  : manus,  lumine  interposito, 
perluciditatem  servat,  sicut  hoc  quinta  promptissimam  post  hora 
puellae  mortem,  prima  hujusce  mensis  die  animadverti. 

Culis  neque  arida  neque  h umida  esi;  contractilitalem  organi- 
cam amittit;  haec  aulem  cuncta  signa  mullis  notaniur  in  morbis 
neque  certam  praebere  possunt  mortem.  Mucosae  membranae  pal- 
lidae et  siccatae  probant  tantum  sanguinis  glomerationem  in  inti- 
mis organis.  Si  quidem  cutis  inflammationis  fuerit  sedes,  tumoris, 
ruborisque  dispantio  non  certius  mortem  confirmat,  quum  talia 
phoenomena  in  vivo  non  sint  inaudita.  Cutis  tandem  ex  sanguine 
affluente,  post  mortem,  est  saepe  ruberrima:  modo  igitur  in  vivo, 

modo  in  defuncto  , v»ie  colorata  nullum  signum  proprium 
offert. 

A<1  memoriam  revocabimus  perstepe  visam  crescentem  fuisse 
barbam  proximis  mortis  diebus  : ideo  indicium  illud  evidentissi- 
mum  servationis  vitae;  quibusdam  in  functionibus  non  tamen 
est  signum  mortis  negativum. 

De  signis  a cutis  colore  pendentibus,  quodam  elapso  post  mor- 
tein  tempore,  infra  loquemur  simul  et  de  putredine.  Etenim, 
quum  non  ad  singulare  pertineatorganum,  tantummodo  dissere- 
mus sicut  de  pbcenomenis  qnoe  ad  desorganisationem  spectant. 

De  Innervatione. 

Non  hic  locus  est  enumerationis  casuum  in  quibus  omnino  ces- 
sant intelligentiae  facullates.  IJIte  vero  etsi  absentes,  nullins  sunt 
pretu  in  indicatione  mortis.  Quando  quidem  nulla  superesset 
cerebralis  functio  etiam  et  vitee  organicae  systematis  innervatio, 
quandoque  proplerea  cordis  pulsus  necnon  respiratio  cessarent’ 

non  inde  merito  concluderetur  mortem  esse  certam  , quoniam 
lunctiones  illae  aliquantisper  dormitare,  ut  ita  dicam,  possint, 
quoniam  adhuc  ac  post  mortem  organicae  quaedam  superesse 
possint  functiones,  sicut  infra  dicemus. 

De  Motilitate. 

In  musculis  post  mortem  superveniunt  maxime  praecipua  phoe- 
nomena,  quae  apud  vivum  nunquam  nodantur;  illa  tamen  haud 
summo  jure  denuntiant  desorganisationem. 

De  Rigiditate . 

Rigiditas  cadaverum  ea  est  musculorum  contractio  quae  post 
longum  minimumve  tempus  supervenit,  et  quae,  cunctas  ca- 
daveris partes  contendens,  ea  in  praesenti  positione  stabiliter 
continet.  Lente  gradalimque  fit  contractio  illa , sine  ulla  loci 
mutatione,  sive  non  sit  sat  potens  quae  membrum  amoveat , sive 
contrariae  contractiones  ponderi  superadduntur. 

Rigiditas  de  collo  ad  truncum,  de  superioribus  ad  membra 
progreditur  abdominalia ; in  cadaveribus  morte  prompta  per- 
cussis, vi  maxima  niaximaque  rapiditateirrumpitcontractio ; lento 
contra  fere  quidem  insensibili  gradu  procedit  in  cadaveribus  quae 
morbus  diuturnus  debilitavit. 

Si  semel  contractionis  rigorem  viceritis,  deletur,  pondus- 
que membri  jam  solum  fit  obstaculum.  Contractio  haec  rigor 

passivo  ab  convulsivis  differt  contractionibus  , quae  active  resis- 
tunt, amotumque  ad  priorem  locum  membrum  reducunt.  Ri- 
giditas convulsiva , post  mortem  perseverans,  difficillime  distin- 
guitur ; non  enim  constat  rigiditatem  post  refrigerationem 
venire  : circumstanciis  ergo  quae  mortem  comitantur  tantum 
distingui  potest  contractio  resistens  aegrotantium  , ipsamet  rigi- 
ditate cadaverum. 

In  asphyxia,  musculi  hanc,  prima  specie,  offerunt  contrac- 
tionem quae  vitam  potius  quam  mortem  annuntiat.  Signis  ergo 
istius  morbi  simul  et  activa  contractionis  resistentia  indicatur 
differentia. 

A.  congelatione  discernitur  contractio  , quia  adipatde  partes 
duritiem  servant  et  quia  crepitus  ab  effractione  liquidorum 
congelatorum  audiri  potest,  victa  ista  rigiditate.  Serius  initium 
desorganisationis  musculorum  hujus  primum  rigiditatis  producit 
relaxationem  quae  aliquando  secunda,  tertiave  hora  post  mortem 
interveni  dissipaturque. 

Generatim  creditur  rigiditatem  solummodo  oriri  quando  cor- 
poris cessat  calor.  Nos  autem  nuperrima  cadaveris  inspectione, 
quod,  linteis  tectum,  calorem  omnino  servaverat,  phcenome- 
num  hoc  absque  refrigeratione  supervenire  certiores  facti  su- 
mus. Post  hoc  propter  hoc.  Ea  est  hujus  erroris  causa.  Quod 
probat  quam  falsa  sit  opinio  contendentium  rigiditatem  cadave- 
ricam  solummodo  consistere  in  condensatione  cunctarum  par- 
tium mollium  ab  ipso  facto  refrigerationis. 

Consentiamus  ergo  rigiditatem  vere  phoenomenum  cadavericse 

vitae,  quas  nec  vita  est  nec  desorganitatio , illudque  esse  maxime 
conspicuum  inter  phoenomena  quae  mortem  subsequuntur. 

Non  possumus  tamen  hanc  habere  signum  certum  : etenim 
aliquoties  tenuissima  est  et  dubia,  plures  post  horas  apparet; 
saepius  promptissima  evanescit  , ideoque  in  cadaveris  musculis 
non  inhaerens  est  neque  necessaria. 

Conspicuum  est  muscularis  systematis  quoddam  phoenome- 
nura  , scilicet  musculi  galvanicam  sentiunt  irritationem  donec 
remanet  calor  vitalis.  Non  hic  locus  est  ad  hoc  factas  in  corpo- 
ribus capite  truncatis  enumerandi  experientias  , quae  physiolo- 
gicas inductiones  suggesserunt  falsissimas.  Supererat  in  cada- 
vere proprietas  affinis  proprietati  quae  ad  galvanicam  affectionem 
viventis  submittit  musculos  ; inde  concluserunt  sensibilitatis 
functiones  itidem  superfuturas  , quanquam  probationem  vel 
minimam  afferre  nequiverint.  Sed  opinio  ista  consequentia  est 
hujus  falsae  de  morte  definitionis  : mors  etenim  , quam  dicunt 
momentaneam,  transitionem  , certus  est  contra  continuus  vita- 
lium discessus  proprietatum  , perfectiores  quarum  primo  de- 
lentur, aliae  quum  sint  secundariae  in  organisationis  forma,  ad 
vitam  recipiendum  potius  quam  ad  constituendum. 

Si  irritatio  galvanica  musculos  contrahit , facultas  illa  ad  exi- 
guum tempus  durat;  rigiditate  cessat  superveniente.  Hoc  ex- 
perimentum inter  omnia  maximi  est  pretii  ad  certificandam 
mortem  , quamvis  jam  sit  illa  procul. 


De  Altitudine. 


In  cadaveris  atlitudine  animadvertitur  tantum  concessio  cn no- 
tari/in  partium  proprio  ponderi , inertique  resistentiae.  Signum 
illud  equidem  innervationis  interruptionem  , non  mortem  , in- 
dicat. Qui  syncope  aegrotantes  observaverit  , observaverit  et 
hanc  relaxationem  , inferioresque  maxillares  procidentes , et 
femoris  ad  externum  rotationem. 

Vocem  reipsa  prodere  cadavera  nequeunt , notandum  est 
autem  e pectore  aliquoties  sonitum  exire  propter  expulsionem 
elasticorum  fluidorum  , quorum  compressio  organa  respirationis 
implevit  quoadusque  bronchiarum  laryngisve  physicam  coarc- 
tionem  , et  alia  impedimenta  perfringerit  , simulque  produ- 
cerit  thoracis  reductionem,  et  aeris  crepitum  sonumve  modu- 
latum quem  incauti  suspiria  crederent. 

v. 

FUNCTIONES  NUTRITIONIS. 


Nutritionis  functiones  in  inquisitionem  signorum  mortis  mino- 
ris sunt  momenti  , quoniam  inter  illas  permultae  post  mortem 
quemdam  modum  vitae  , ut  ita  dicam , trahunt , nec  jam  moriun- 
tur. Attamen  phcenomena  ista  forsan  cadaveri  propria  esse 
possunt,  sicut  et  rigiditas  cadaverum  in  musculis  : singula- 
tim  ergo  eas  exponemus. 


De  Digestione. 


Quaedam  chemica  phoenomena  per  vitam  in  digestione  agun- 
tur nimium  perobscura  , ut  de  illis  insolenter  disseramus,  prae- 
sertim quiimea  non  valeamus  attingere.  Inter  alia  deglutitionis 
absentia  haud  rarissime  invenitur  in  sjncope  et  aliis  morbis; 
quod  ad  ventriculi  et  intestinorum  contractilitatem  organicam 
attinet  , de  hoc  varie  agitur.  Enimvero,  morte  adveniente,  statim 
organicam  contractilitatem  magis  atque  magis  fieri  activam, 
demonstrant  in  animalibus  vivis  experientiae , scilicet  moles 
intestinorum  evidentiores  offert  contractiones  atque  frequen- 
tiores  quam  in  vivo.  Phoenomenum  illud  quod  ab  innervatione 
pendet , maxime  conspicuum  est , eratque  notandum  ; fateri 
autem  debemus  nos  non  posse  affirmare  illud  esse  et  idem  , cum 
mors  non  est  praeceps  , ideinque  fieri  apud  varia  animalia  atque 
apud  hominem.  Signum  imo  illud  eo  magis  dubium  foret  , quo 
effectus,  non  sint  visibiles  , et  ideo  signum  non  praebeant 
notabile. 

Fluidorum  egestio  etgazormn  quae  continet  stomachus,  organa 
illa  non  jam  alimenta  continere  posse  indicat,  totamque  nun- 
tiat vitae  amissionem,  quoniam  tumefactio  abdominis  quae  aliquan- 
do mortem  prosequitur  sufficiens  est  quae  adeo  comprimat  sto- 
machum, ut  liquida  spumosa  saniosaque  expellat.  Multum  abest 
autem  ut  haec  signa  certa  sint. 

De  Venis. 

In  hoc  systemate,  quum  sanguinis  fluxus -a  corde,  arteriarum- 
que contractilitate  pendeat,  vitae  cessatio,  nullam  quae  facile 
animadvertatur,  affert  mutationem.  Sanguinis  color  semper  idem. 
Venarum  autem  minor  est  quam  aliarum  circulationis  viarum  re- 
sistentia, ideoque  post  mortem  impleri  solent.  Saepissime  etiam 
praecipuis  in  venis  major  est  affluxus.  Phlebotomia  tentamen 
fieri  potest ; nunquam  autem  certa  probatio : etenim  post  hanc 
in  defuncto  operationem,  sanguinem  equidem  erumpentem  vidi, 
in  syncope  vero  atque  asphyxia  nulla  est  circulatio , sanguisque 
vena  secta  non  foras  irruit. 

De  Respiratione. 

Hoc  diii  crediderunt,  scilicet  respirationem  non  omnino  in- 
terruptam esse  in  illis  qui  ad  vitam  revocari  poterant ; submersi 
autem  qui,  quanquam  pluribus  horis  sub  aqua  fuere,  iterum 
vixerunt,  contrariam  praebent  probationem  : ita  in  vase  liquoris 
immobilitas,  etsi  in  latere  thoracis  superposito  , et  speculum 
ante  os  suspensum  vapore  condensato  etiam  non  maculatum, 
certissime  respirationem  negant;  et  tamen  in  vivis  facta  sunt 
haec  experimenta. 

De  Corde. 

Nui!  um  ex  cordis  pulsibus  signum  inducendum  , quum  func- 
tionum centralium  , scilicet  cerebri  , pulmonum  et  cordis 


metipsi  interruptio  fieri  queat  quin  et  vita  servetur.  Hic  tantum 
annotabimus  auditionis  utilitatem  ad  minimos  pulsus  percipien- 
dos. Non  loqueremur  de  sententia  eorum  qui  per  incisionem 
intercostalem  cor  denudandum  existimarunt  sin  recentiorem 
experientiam  anglicam  hami  voluissem  commemorare,  scilicet , 
animal  asphyxia  suffocatum  ad  vitam  posse  revocari,  instimu- 
lando cor  cum  stylo  quod  per  venam  introducetur  jugularem. 

Quum  arteriae  solum  ag’unt  influentia  contractionum  cordis 
quod  earum  praecipue  sollicitat  renixum,  ex  tota  pulsationum 
interruptione  nullo  modo  concludi  potest.  Sanguinis  color  aspici- 
tur soliim  in  capillaribus  venis  mucosarum  membranarum,  illud- 
que  sicut  et  respirationis  signum,  nullius  est  pretii , nam  in  syn- 
cope et  aliis  iidetn  videntur  effectus. 

De  Exhalatione. 

a 

Post  mortem  exhalatio  fieri  potest  in  plerisque  organis,  sem- 
per  tamen  fit  vitiose.  Fetidum  cutis  humorem  exhalat ; non 
autem  naturalis  est  sudor.  Membranae  mucosae  saepius  sunt  san- 
guinolentae sedes  exsudationis  quae  naturalibus  viis  foras  ejicitur. 
De  bronchialibus  disseruimus  jam  exhalationibus;  signa  autem 
haec  omnino  sunt  fortuita. 

Subflavus  color  ille,  quo  persaepe  inficitur  cutis,  absorp- 
tione fit  et  exhalatione  ; de  internis  exhalationibus  dicendum 
est. 

Multorum  equidem  fluidorum  interrumpuntur  secretiones, 


quod  etiam  in  vivis  accidit.  De  bilis  regurgitatione  sumus  locuti. 
Urina  excreta  haud  infirmat  mortem  : etenim  contractilitas  ve- 
sicas organica,  elasticorumque  compressio  fluidorum  supra  vesi- 
cam , post  mortem,  urinam  queunt  expellere. 

De  Nutritione. 

Intima  nulritionis  arcana  adire  nequimus  : illis  ergo  nulla 
signa  deducenda. 

De  Calorificatione . 

Colorificatio  una  e nutritionis  functionibus  quae  non  statim 
post  mortem  cessant.  Apud  quosdam  parum  durat;  apud  alios 
vigesimam  post  horam  permanet,  praesertim  in  inorbis  maxime 
violentibus,  exempli  gratia  in  asphyxya  carbone  effecta,  stran- 
gulatione et  apoplexia.  Cessat  contra  cito  in  aegrotantibus  qui 
morbis  debilitantur  diuturnis,  vel  in  defunctis  adveniente  ha> 
morrhagia. 

Refrigerationem  putamus  cadaveris  non  esse  consequentiam 
simplicis  submissam  phoenomeni,  quod  corporis  moles,  tempe- 
ries ambiens,  caiorisque  gradus  variis  cum  aetatibus  conveniens 
tantummodo  modificarentur. 

Attamen,  quoniam  physiologicis  phoenomenis  evidenter  de- 
monstratur calorificationem  functionem  esse  respirationi  affinem, 
concedenda  est  consequentia  haec  , scilicet  interrumpla  respira- 
tione, calor  gradatim  deleri.  Caeterum  istis  in  factis  firmum 

nullum  animadvertitur  signum  : aliquoties  praeterea  in  vivo 
densior  rapidiorque  quam  in  cadavere  notatur  refrigeratio,  in 
algidis  intermittentibus  febribus,  in  hysteria  vel  in  syncope  : ergo 
nullum  certum  in  refrigeratione  cadaveris  signum. 

Functiones  Genekationis. 

Organa  genitalia,  in  ordinario  statu,  nullius  pretii  signum  of- 
ferunt. In  faemina  tantum  per  graviditatem  vel  post  partum, 
conspicua  aliquot  uterus  praebet  phoenomena.  Si  mulier  praegnans 
vitam  amiserit,  diu  durat  contractilitas  in  fibris  uteri  muscula- 
ribus. Hoc  experientia  nobis  persaepe  probavit,  quum,  vigesima 
post  mortem  hora,  cadavere  secto  , uterum  vidimus  fere  omnino 
sese  contrahentem,  post  foetus  extractionem  et  aquarum  amnio- 
ticarum effluxum,  quovis  graviditatis  tempore.  Novissima  morte, 
quum  extremam  mater  efflaret  auram,  septies  operationem  ope- 
ratus sum  csesaream , et  semper  in  utero  eamdem  quam  in 
vivo  corpore  contractilitatis  vim  notavi,  quum , in  Maternitatis 
nosocomio  , bis  me  adjuvante  effecta  fuit  illa  operatio,  quam  si 
fieri  jubent  artis  praecepta,  post  recentem  obitum,  eadem 
cum  cura  quam  in  vivente,  fatebimur  nos  haec  fuisse  prae- 
cepta secutos  eo  conscientius  quo  corpus  vivens  secare  cre- 
deremus. Etenim , animalis  calor,  circulatio  capillaris  potens- 
que  contractilitas  quae  tiim  permanent , hanc  in  mente  nostra 
infigebant  convictionem  , scilicet  mortem  illam  novitate 
sua  non  adhuc  mortem  esse , quanquam  et  intelligentiae  et 
sensuum  delerentur  certe  functiones.  Quam  potentior  vero  sup- 


*7 

peditatur  convictio  mortis,  nisi  incertae , saltem  haud  integrae  , 
quum  in  defunctae  utero  vita  inetipsa  reperitur  ! etenim  pueri, 
matris  post  mortem  extracti,  ad  vitam  sunt  saepius  revocati. 

Inde  consequitur,  generationis  functiones,  extra  terminum 
ab  illa  fixum  permanentes,  vitam  permiscent  cum  morte,  nedum 
mortis  signa  certa  suppeditent. 

de  vEtatibus. 

Pauca  dicemus  de  aetatibus  quum  minimas  tantum  differentias 
afferre  valeant  in  haec  quae  jam  descripsimus  mortis  recentis 
phcenomena. 

De  foetu  intra  matris  uterum  incluso,  maximi  foret  momenti 
certa  dare  signa  per  quae  hujus  vita,  hujus  mors  affirmaretur  : 
etenim  de  illo  dubio  sequitur  modo  defunctum  foetum  detrun- 
catum aut  incauta  manu  laesum  fuisse. Sed  quae  signa  quum  cuncta 
sint  commemorativa,  aut  tantummodo  remota,  ad  objectum  haud 
pertinent.  Stethoscopi  utilitatem  in  detegendas  cordis  pulsationes 
vix  affirmare  valemus. 

Recens  nati  vitam  aut  mortem  certe  designare  nunquam  po- 
tuerunt quum  jam  per  impedimenta  difficilis  partus , asphyxia 
dubia  supervenerit ; nos  saepissime,  nullo  vitae  signo  reperto  , 
haud  infructuosam  dedimus  operam  in  fovendo  et  insufflando 
puerculo  quem  vita  orbatum  credideramus  et  quem  dere- 
lictum mors  non  perdidisset.  Pluribus  post  horis  perobscurae 
cordis  pulsationes  , inde  suspiria  et  aliae  renascuntur  functiones. 

CONCLUSIO. 

In  quaestione  distinctionem  mere  cautam  attulissemus,  an 
mortis  an  remotae  certa  signa:  sed  inlelligenda  non 

erat  hujusce  pars  secunda,  quum  absurda  foret.  Quis  etenim 
in  dubium  revocare  posset  de  morte  remota  certitudinem?  de 
pt;****»*®  vero  quidquid  scripsimus  expresse  probat  non  esse  certa 
signa,  si  per  verbum  hoc  certa  significantur  quae  nunquam  deesse 
possunt.  Atqui  haec  sola  admittenda  fuit  significatio  quiini  nemo 
certe  dubitasset  saepissime  et  mortis  recentissimae  signa  certa 
existere  j ergo  et  mortis  non  certa  signa  probavimus,  et  contra 
disputationes  tueri  parati  sumus. 

Sia  autem  ad  forensis  medicinae  dissertationem, haud  ad  phy- 
siologicam mere  opinionem  agitandam  appellati  fuissemus,  proxi- 
mae mortis  incerta  signa,  procul  remotae  certa,  non  demonslrasse- 
inus;  ea  autem  describere  contendissemus  phoenomena  quae 
gradatim  aegrotantis  morientisve  jamjam  invadunt  organa  et 
in  pulverem  postea  revertunt.  Hoc  in  desorganisationis  gradu 
tantummodo  mortem  physiologice  intelligendam  existimamus , 
et  eam  fere  ab  omnibus  acceptam  mortis  opinionem  denuntiamus 
sicut  unam  inter  alias  rerum  naturalium  divisiones  quae  saepius 
in  illis  finguntur;  tales  divisiones  et  metas  quum  melipsa  natura 
repudiet , et  ipsi  debent  tollere  physiologici. 

Hujusce  demum  operis  rapidioris  et  incomptioris  finem  con- 

sequamur,  nec  nos  poeniteat  eam  cepisse  solutionem  locorum 
temporum  ve  experientia  haud  infirmatam,  siquidem  permulta  in 
Winslow,  Bruhier  et  aliorum  scriptis  exempla  vigeant  eorum 
qui  non  mortis  certa  signa  expertes  etiam  contenderunt. 


FINIS. 


